Document ID: 31991R2082

ΚΑΝΟΝΙΣΜΟΣ ( ΕΟΚ ) αριθ . 2082/91 ΤΗΣ ΕΠΙΤΡΟΠΗΣ της 16ης Ιουλίου 1991 για την τροποποίηση του κανονισμού ( ΕΟΚ ) αριθ . 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1741/91 ( 2 ), και ιδίως το άρθρο 5 παράγραφος 9,
τον κανονισμό ( ΕΟΚ ) αριθ . 3901/89 του Συμβουλίου της 12ης Δεκεμβρίου 1989 περί του ορισμού των αμνών που παχύνονται σε βαρείς αμνούς ( 3 ), και ιδίως το άρθρο 1 παράγραφος 2,
Εκτιμώντας :
ότι οι λεπτομέρειες εφαρμογής του ορισμού των αμνών που παχύνονται σε βαρείς αμνούς θεσπίστηκαν από τον κανονισμό ( ΕΟΚ ) αριθ . 2814/90 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 361/91 ( 5 )- ότι το άρθρο 1 του κανονισμού ( ΕΟΚ ) αριθ . 2814/90 καθορίζει τις διατάξεις που εφαρμόζονται σε περίπτωση παχύνσεως των αμνών μετά τον απογαλακτισμό, ιδίως στην περίπτωση κατά την οποία η πάχυνση γίνεται εκτός της εκμεταλλεύσεως του δικαιούχου - ότι για λόγους καλής διοικητικής διαχείρισης πρέπει να προβλεφθεί ότι η πάχυνση αυτή πραγματοποιείται από ένα μόνο κτηνοτρόφο κατά τη διάρκεια ελαχίστης περιόδου 45 ημερών που αναφέρεται στο άρθρο 1 του κανονισμού ( ΕΟΚ ) αριθ . 3901/89 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός ( ΕΟΚ ) αριθ . 2814/90 τροποποιείται ως εξής :
1 . Στο άρθρο 2 παράγραφος 1, το κείμενο του τελευταίου εδαφίου αντικαθίσταται από το εξής κείμενο :
"Επιπλέον, στην περίπτωση που η πάχυνση γίνεται εκτός της εκμεταλλεύσεως του δικαιούχου, μπορεί να πραγματοποιηθεί από ένα μόνο κτηνοτρόφο κατά τη διάρκεια της ελάχιστης περιόδου των 45 ημερών που προβλέπεται από τον κανονισμό ( ΕΟΚ ) αριθ . 3901/89. Στην περίπτωση αυτή, η δήλωση που προβλέπεται στο πρώτο εδάφιο συνοδεύεται από τη δέσμευση του υπευθύνου της μονάδας παχύνσεως να υπαχθεί στους ελέγχους που προβλέπονται για να εξακριβωθεί η πραγματοποίηση των εργασιών παχύνσεως ."
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται στις πριμοδοτήσεις που καταβάλλονται για την περίοδο 1992 και τις επόμενες . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 16 Ιουλίου 1991 .

Labels: 17
6